***Ո Ր Ո Շ ՈՒ Մ***

*Կատարողական վարույթը կասեցնելու մասին*

 *«08 » 04. 2019 թ. ք.Ալավերդի*

Հարկադիր կատարման ապահովող ծառայության Լոռու մարզային բաժնի Ալավերդի-Թումանան բաժանմունքի հարկադիր կատարող, արդարադատության կապիտան՝ Վարդան Լալայանս, ուսումնասիրելով 13.03.2019թ. վերսկսված թիվ 01813906 կատարողական վարույթի նյութերը.

ՊԱՐԶԵՑԻ

 Լոռու մարզի ընդհանուր իրավասության դատարանի կողմից տրված 30.03.2018թ. թիվ ԼԴ1/0660/02/17 կատարողական թերթի համաձայն պետք է թիվ ԼԴ1/0091/02/16 քաղաքացիական գործով օրինական ուժի մեջ մտած դատական ակտով սահմանված պարտավորության գումարի չափով բռնագանձումը տարածել ՀՀ Լոռու մարզի Աքորի համայնքում գտնվող և Նորիկ Վանիչկայի Օհանյանին , Արաքսյա Հակոբի Օհանյանին, Արշալույս Վանիչկայի Օհանյանին համատեղ սեփականության իրավունքով պատկանող անշարժ գույքի վրա / կադաստրային համար 06-022-026-000008 /նշված անշարժ գույքը վաճառել հրապարակային սակարգություններով , ստացված գումարը բաշխել ընդհանուր սեփականության մասնակիցների միջև՝ նրանց բաժիններին համաչափ, յուրաքանչյուրի գումարի մեկ երրորդը, պարտավորության գումարի չափով բռնագանձումը տարածել պարտապան Նորիկ Օհանյանի բաժնեմասին համաչափ գումարի վրա: Պատասխանող Նորիկ Օհանյանից հօգուտ <<Ինեկո բանկ>> ՓԲԸ-ի բռնագանձել 8000 դրամ, որպես նախապես վճարված պետական տուրքի գումար և 90.000 դրամ, որպես փորձաքննության համար կատարված ծախս:

 Կատարողական գործողությունների կատարման ընթացքում Նորիկ Օհանյանին համատեղ սեփականության իրավունքով պատկանող բնակելի տունը գնահատվել է 8.226.000 ՀՀ դրամ, որից պարտապանին պատկանող բաժինը կազմում է 2.742.000 ՀՀ դրամ : Իսկ պահանջատերը 20.03.2019թ. 674 գրության համաձայն հայտնել է ,որ պարտապանի պարտքը կազմում է 4.812.155 ՀՀ դրամ:

 Միաժամանակ ղեկավարվելով «Դատական ակտերի հարկադիր կատարման մասին» ՀՀ օրենքի 66 և 67 հոդվածների պահանջով պարտապանից պետք է բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

 Ի կատարումն կատարողական թերթի ձեռնարկված կատարողական գործողությունների ընթացքում պարտապան Նորիկ Վանիչկայի Օհանյանին սեփականության իրավունքով պատկանող այլ գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «Դատական ակտերի հարկադիր կատարման մասին» ՀՀ օրենքի 40 հոդվածի 3–րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։

 Այսպիսով, պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող այլ գույք, գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։

 Արդյունքում պարտապան Նորիկ Վանիչկայի Օհանյանի անվամբ չեն հայտնաբերվել վերջինիս սեփականության իրավունքով պատկանող գույք, կամ գույքային իրավունքներ և դրամական միջոցներ, որոնց վրա հնարավոր լինի տարածել բռնագանձում։

 Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:

 Վերոգրյալի հիման վրա և ղեկավարվելով Սնանկության մասին ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով`

ՈՐՈՇԵՑԻ

 Կասեցնել՝ 13.03.2019թ. վերսկսված թիվ 01813906 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

 Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

 Որոշման պատճեն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:

 հարկադիր կատարող ........................................................ Վ. Լալայան